Monday, January 20, 2014-5:04 PM
नई दिल्ली: टीम अन्ना की सदस्य किरण बेदी ने दिल्ली के मुख्यमंत्री अरविंद केजरीवाल और उनके मंत्रियों के पुलिस के खिलाफ धरना देने की आलोचना करते हुए आज कहा कि दिल्ली की जनता अब खुद से यही पूछती होगी कि क्या उसने सही पार्टी के लिए वोट किया। केजरीवाल एक प्रशासक के तौर पर फेल हो गए हैं। किरण बेदी ने कहा कि आम आदमी पार्टी को ऐसा लगता है कि हर सवाल का जवाब प्रदर्शन हैं। किरण बेदी ने अरविंद केजरीवाल पर हमला करते हुए कहा कि राष्ट्रीय राजधानी (अराजक) राजनीतिक नेतृत्व के अधीन आ गया है। बेदी ने ट्वीट किया है कि दिल्ली अराजक राजनीतिक नेतृत्व के अंदर आ गया है।
उन्होंने सवाल किया कि वे जो समझते है, वह कर रहे हैं क्या यही तरीका है शासन करने या बचे रहने का। भारतीय पुलिस सेवा की पूर्व अधिकारी ने कहा कि ऐसा लगता है कि दिल्ली का राजनीतिक नेतृत्व शासन करने के दायित्व से भागना चाहता है क्योंकि वह गिरफ्तारी के लिए पुलिस के साथ टकरा रहे है। बेदी ने कई अन्य अवसरों पर दिल्ली सरकार की आलोचना की है और वह भारतीय जनता पार्टी के प्रधानमंत्री पद के उम्मीदवार नरेन्द्र मोदी का समर्थन कर चुकी हैं।